
ПРОТОКОЛ № 55
от 28.07.2026 година

Р Е Ш Е Н И Е  № 807
Относно: Приемане Годишен финансов отчет за 2025 г. и Информация за финансово – икономическите  резултати за 2025 г. на „Комплексен онкологичен център -  Враца” ЕООД 

ОБЩИНСКИ СЪВЕТ

На основание чл.21, ал.2 от ЗМСМА, чл.137, ал.1 от ТЗ, чл.10, ал.1, т.3 от Наредбата за реда за упражняване на правата на собственост на Община Враца в търговските дружества и при мотиви, подробно изложени в предложението

РЕШИ:

1. Приема Годишен финансов отчет за 2025 г.  на „Комплексен онкологичен център -  Враца” ЕООД.
2. Приема Информация за финансово - икономическите резултати за 2025 г. на „Комплексен онкологичен център -  Враца” ЕООД.
3. Възлага на Управителя да предприеме необходимите действия по обявяване на Годишния финансов отчет за 2025 година, съгласно предвидения в закона ред.

4. Избира регистриран одитор за задължителна проверка и заверка на финансовия отчет на „Комплексен онкологичен център -  Враца” ЕООД  за 2026 година Павлина Николова - Диплом за правоспособност № 0311.
5.  Нe освобождава от отговорност Управителя на „ Комплексен онкологичен център -  Враца ” ЕООД.

Приложение: Информация за финансово – икономическите резултати на „Комплексен онкологичен център -  Враца” ЕООД.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 27: Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, Ир.Иванова, Л.Петков, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов и Цв.Николаева.

ПРОТИВ – 0

ВЪЗДЪРЖАЛИ СЕ – 3: Б.Банчев, Т.Петров и Хр.Найденов.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Приложение
И Н Ф О Р М А Ц И Я

 за финансово-икономическите  резултати на „Комплексен онкологичен център -  Враца” ЕООД /КОЦ/ за 2025 г., лечебно заведение – търговско дружество със 100 % общинско участие 

„КОЦ – Враца” ЕООД – гр.Враца е еднолично търговско дружество,  вписано в търговския регистър са Решение №1796/25.09.2000 г. по фирмено дело 908 от описа за 2000 г. Дружеството е със 100% общинско участие. 

На основание изменение и допълнение на ЗЛЗ, през м.09.2010 г. с Решение № 760 от 09.09.2010 г. на Общински съвет – Враца лечебното заведение е преименувано в „Комплексен онкологичен център – Враца” ЕООД и съответна последваща регистрация в Агенция по вписванията и Министерство на здравеопазването. Първоначално регистрираният основен капитал е в размер на 401 345 лв. След извършени промени капитала на дружеството е в размер на 6 891 978 лв.

           Предметът на дейност на дружеството включва: активно издирване, диагностициране, лечение и периодично наблюдение на болни със злокачествени заболявания, регистрация и диспансеризация на болни с онкологични заболявания, създаване и поддържане на раков регистър, превенция на онкологичните заболявания и др. На основание Решение на Общински съвет Враца  управлението  е възложено д-р Георги Езекиев. Решението  на Общински съвет е влязло в сила от 11.11.2024 година.

	№

по ред
	Показател
	Отчет

2025 г.

х.лв.
	Отчет

2024 г.

х.лв.

	1.
	Приходи от дейност
	28 633
	30 443

	2.
	Разходи за дейност 
	29 541
	30 232

	   3.
	Финансов резултат преди облагане
	-908
	211

	4.
	Налични парични средства 
	267
	926

	5.
	Краткосрочни вземания
	5  317                                                                                                                                                                                                                               
	5 167

	6.
	Краткосрочни задължения
	7 714
	5 183

	7.
	Начислени ФРЗ и соц. осигуровки
	8 538
	8 395



 Приходите са по-малко с 1 810 х. лв. в сравнение с предходната година /основно намаляване на приходите  от здравни услуги/.  Разходите са по-малко в абсолютна стойност с   691 х. лв.  /746 лв. намаление на разходите за материали,  намаление на разходите за външни услуги със 133 х.лв., увеличение със 143 хил. лв. на разходите за  персонал/. 

 Финансовият резултат е 908 х. лв. загуба, /при 211 х.лв. печалба за 2024 година/.

От данните в баланса се вижда, че краткосрочните вземания и наличните парични средства не са достатъчни да покрият краткосрочните задължения /по данни към 31.12.2025 година/.

Най-голям е относителния дял на задълженията към доставчици – 82.91 % от всички задължения /6 396 х.лв./.

 Задълженията по баланса на дружеството са текущи /погасени към датата на изготвяне на отчета/,  няма  просрочени задължения. Също така, към 31.12.2026 година са събрани и всички вземания на дружеството към края на 2025 година.

Разходите  за дейност за 2025 г.  са 29 541 х. лв., в т.ч.:

-разходи за материали и медикаменти и храна на болни     18 163

-разходи за външни услуги                                                       1 746

-разходи за амортизация   




          925

- разходи за обезценка на активи                                                    0

-разходи за възнаграждения                                                      7 282
-разходи за осигуровки                                                              1 256

 - други разходи





          163

-финансови разходи





              6

Предоставеният анализ за финансовото състояние на лечебното заведение е детайлно разработен, с подробна аналитична информация за приходите по източници, и разходите – по групи и видове, подробен медицински анализ на дейността и медицински показатели.


В  приложението към финансовия отчет за 2025 година са посочени аналитично, по видове, отделните групи разходи, съпоставени и с предходната 2024  година. В разходите за материали основен е дела на разходите за медикаменти – 17 290 лв. Разходите за външни услуги са изброени аналитично, като вида и размера им няма значимо отклонение в сравнение с предходната година. Направен е анализ на промените в разходите в структурно отношение, в сравнение с 2024 година, като по-значителни промени са в намаляване разходите за ремонт на медицинска апаратура и храна за болни и увеличение на разходите за поддръжка оборудване и софтуер и други външни услуги
 
Счетоводният резултат на дружеството за 2025 год. е 908 х.лв. загуба преди данъчно преобразуване /при финансов резултат за 2024 година 211 х.лв. преди данъчно преобразуване и 168 х. лв. след данъчно преобразуване.
Годишният финансов отчет за 2025 година е заверен от дипломиран експерт– счетоводител – Павлина Николова /регистриран одитор  № 0311/. Мнението на одитора е, че финансовите отчети представят достоверно, във всички съществени аспекти, финансовото състояние на дружеството и са изготвени съгласно изискванията на националното законодателство.

Съгласно изискванията на Закона за счетоводството е изготвен и Годишен доклад за дейността през 2025 година, в съответствие с изискванията за съдържание на този вид доклади, съгласно Глава седма от Закона за счетоводството.

Годишният финансов отчет за 2025 година подлежи на задължителна заверка, съгласно изискванията на ЗС, поради което Общински съвет - Враца е необходимо да избере такъв за 2026 година, на основание чл.10, ал1, т.7 от Наредбата за упражняване на правата  на собственост на Община Враца в търговските дружества.

Публикувано на: 31.07.2026 г.�Влиза в сила на 28.07.2026 г.

